
          Aktiwiteit 1:

Lees die onderstaande inligting en beantwoord die vrae wat volg: 

Miljoene mense regoor die wêreld sterf jaarliks aan vigs. Maak nie saak waar ons vandaan kom, of waarheen ons gaan nie, MIV/vigs kan om die draai wees. Dit is ons eie verantwoordelikheid om onsself teen hierdie siekte te beskerm. Laat ons dus iets daaraan doen. Kom ons leer eers die basiese dinge. Wat is MIV/vigs?  Hoe kan jy dit kry?  Hoe beskerm jy jouself daarteen? Hoe weet jy of jy dit het?   
 
Wat is MIV/VIGS? 
· [image: Free Ribbon Satin illustration and picture]Baie mense verwar MIV met VIGS. Hulle dink dit is dieselfde ding. Dit is egter nie dieselfde nie. MIV is 'n virus wat vigs veroorsaak. Vigs is die finale stadium van 'n MIV-infeksie.  
· MIV staan vir Menslike Immuniteitsgebreksvirus. Wanneer MIV die liggaam binnedring, verloor die persoon die vermoë om infeksies te beveg. Die virus val die immuunstelsel van die persoon aan. Namate die virus binne die liggaam groei, maak dit die immuunstelsel swakker. 
· Vigs staan vir Verworwe Immuniteitsgebreksindroom.  
· Vigs gebeur wanneer 'n persoon met MIV baie siek word. Hy/sy kry gelyktydig baie verskillende siektes wat moeilik is om te behandel.   
· Sodra mense MIV/vigs het, sal hulle dit vir die res van hul lewens hê.  
 
Wetenskaplikes en navorsers leer nog oor COVID-19 en hoe dit mense met MIV raak. Mense met MIV het ook hoër koerse van sekere onderliggende gesondheidstoestande. Bejaardheid en onderliggende gesondheidstoestande kan mense meer geneig maak om ernstig siek te word as hulle COVID-19 kry. Dit geld veral vir mense met gevorderde MIV of mense met MIV wat nie behandel word nie.


Beantwoord die volgende vrae in volsinne.

1.1 Noem enige TWEE simptome van vigs.
Simptome kan enige van die volgende wees: 

· Diarree wat langer as 'n week duur
· Droë hoes wat nie beter word of weggaan nie. 
· Geheueverlies, depressie en neurologiese afwykings
· Moegheid en onverklaarbare moegheid – mense wat met vigs leef, gebruik meer energie as ander mense, aangesien hul liggame hard teen die siekte veg.
· Herhalende koors of oormatige nagsweet
· 'n Uitslag wat rooi, bruin, pienk of pers vlekke op of onder die vel of binne die mond, neus of ooglede kan wees.
· Geswelde limfkliere in die oksels, lies of nek.
· Wit kolle of ongewone letsels op die tong, in die mond of in die keel wat dit moeilik sal maak om te eet - dit kan lei tot vinnige gewigsverlies. 
· Vinnige gewigsverlies kan ook veroorsaak word omdat die liggaam nie voedingstowwe doeltreffend kan absorbeer nie. 

1.2 Verskaf TWEE redes waarom oefening as deel van 'n gesonde leefstyl voordelig kan wees vir 'n persoon wat met vigs leef.
Gereelde oefening:

· Hou jou liggaam sterk om die siekte te beveg.
· Hou jou liggaam en gees gesond en positief.
· Laat jou gelukkig voel.
· Kan jou help om beter te slaap en / of gee jou beter eetlus.


1.3 Waarom is dit belangrik om oor MIV/vigs ingelig te bly om 'n gesonde leefstyl te leef?
  'n Goed ingeligte pasiënt:

· neem verantwoordelikheid en erken die belangrikheid van die bestuur van sy/haar medikasie. 
· sorg en respekteer hul liggame deur situasies en riskante gedrag te vermy wat die verspreiding van MIV kan veroorsaak.
· sal nie middels soos dwelms en alkohol misbruik wat ernstige en skadelike uitwerking op hul liggaam kan hê nie.  
· gaan gereeld vir hul ondersoek en neem die voorgeskrewe medikasie behoorlik en slaan dit nie oor nie.                                                                                                                                                                                                              

1.4 Waarom kan COVID-19 ernstiger vir 'n vigspasiënt wees?
Covid-19 kan ernstiger wees omdat:

· Die immuunstelsel in gevaar gestel word wat dit makliker maak om Covid-19 te kry.
· Die liggaam nie die siekte sal kan beveg nie en die infeksie kan gevaarliker wees. 
· Daar kan groter langtermyneffekte van Covid vir 'n vigspasiënt wees.

1.5 Stel DRIE maniere voor waarop 'n persoon wat met vigs leef, hulself teen COVID-19 
kan beskerm.
'n Vigspasiënt kan: 

· 'n masker dra wanneer hulle in openbare plekke is.
· aanhou om sosiale distansiëring te beoefen. 
· gereelde hande was, en handreiniger gebruik.
· voortgaan met medikasie soos deur hul dokter voorgeskryf. 
· inentings teen Covid-19 kry.
· hul gesondheidsorgverskaffer raadpleeg oor veiligheidsmaatreëls vir kantoorbesoeke en vra oor telemedisyne of kliniese sorgopsies op afstand.

            Aktiwiteit 2: Informele Assessering
Lees die uittreksel hieronder en beantwoord die vrae wat volg.

	[image: A person wearing glasses and a red shirt

Description automatically generated with low confidence]Ek is met MIV gediagnoseer toe ek vir my antenatale ondersoek gegaan het. Ek het aanvanklik nie geweet hoe ek daaroor gevoel het nie, maar met die verloop van tyd het ek verantwoordelikheid geneem. Dit was moeilik om met my medikasie te begin. Ek het vernederd gevoel en was bang vir verwerping, selfs tot só ‘n mate dat ek vir die eerste ruk geen medikasie geneem het nie.
Ek het geleer dat MIV geen mag oor my en my identiteit het nie! So ek het my siekte beter begin bestuur en nou studeer ek MIV/Vigs-bestuur en -berading op universiteit.
       [Verkry en vertaal vanaf: https://www.avert.org/living-with-hiv/stories/lara 
Toegangsdatum: 1 September 2021]


2.1  Identifiseer TWEE maniere waarop Petunia moontlik MIV opgedoen het.              (2x1) (2)
	 
Enige TWEE van die onderstaande of enige relevante antwoord vir EEN punt elk.

· Onveilige seks ✓
· Deur spuitnaalde en –toerusting te deel wanneer delwms gebruik word. ✓

2.2 Verduidelik EEN manier hoe stigmatisering Petunia emosioneel beïnvloed het.     (1x2) (2)                                                                                                       

Enige EEN van die onderstaande of enige relevante antwoord vir TWEE punte
 (d.w.s. EEN punt vir stelling en EEN punt vir motivering / verduideliking)
· Sy voel verneder en bang ✓ en neem daarom nie haar medikasie nie ✓
· Sy voel geoordeel ✓ wat haar waarskynlik skuldig en depressief laat voel het ✓

2.3 Bespreek TWEE maniere waarop Petunia haar siekte kan bestuur en beveg om
haar te help om langer gesond te bly.                                                                       (2x2) (4)	                                                                                                         
 
Enige TWEE van die onderstaande of enige relevante antwoord vir TWEE punte elk
 (d.w.s. EEN punt vir stelling en EEN punt vir motivering / verduideliking)
· Petunia kan daagliks haar ARV's begin neem ✓ om die aanvang van vigs te vertraag en haar immuunstelsel sterk te hou ✓ 
· Petunia kan gesond begin eet ✓ en  'n gebalanseerde en gesonde leefstyl leef om haar immuunstelsel sterk te hou ✓
· Petunia kan ondersteuning vra van mense wat vir haar omgee ✓ sodat sy positief oor haar lewe kan voel en haar status emosioneel kan hanteer ✓


2.4 Beveel EEN manier aan waarop Petunia se skool kan help om hul leerders wat 
met MIV leef, aan te moedig om te verhoed dat die virus na ander versprei word.  (1x2) (2)
           
Enige EEN van die onderstaande of enige relevante antwoord vir TWEE punte 
(d.w.s. EEN punt vir stelling en EEN punt vir motivering / verduideliking)



· Die skool kan hul leerders aanmoedig om seksuele onthouding toe te pas ✓ omdat dit die veiligste manier is (100% sekerheid bied) om te verseker dat hulle nie tydens
seksuele aktiwiteit besmet word nie. ✓
· Die skool kan hul leerders aanmoedig om kondome te gebruik as hulle seksueel
aktief is ✓ omdat kondome hoogs effektief is in die voorkoming van MIV-oordrag. ✓
· Die skool kan hul leerders aanmoedig om minder riskante seksuele gedrag te kies
✓ omdat seksuele aktiwiteite wat nie kontak met liggaamsvloeistowwe (soos
semen, vaginale vloeistof of bloed) behels nie, geen risiko vir MIV-oordrag dra nie. ✓
· Die skool kan hul leerders aanmoedig om getrou te wees aan een vennoot, ✓ want
omgang met verskeie vennote verhoog die risiko van MIV-oordrag. ✓                                                                                                       
 
        										                 (10)




©2023 Teenactiv                                                                         	1	                                                   www.teenactiv.co.za
image1.png




image2.png




image3.jpeg




image4.jpeg
-
e

teenactiv

Benscaf g B -t V. gy A5 - Sl





